Svartfugli fjölgar
Svartfugli hefur fjölgað á Reykhólum, en lagt hefur verið til að allar tegundir hans verði friðaðar næstu fimm árin, líkt og gert er í Evrópusambandinu.  Hingað til hefur mátt veiða hér á landi fimm tegundir af svartfugli; álku, langvíu, stuttnefju, teistu og lunda.
Þetta kemur fram á vefsíðu Reykhólahrepps, Reykhólar.is. Þar segir að þessi friðunaráform hafi vakið hörð viðbrögð Bændasamtaka Íslands, einstakra hlunnindabænda og samtaka skotveiðimanna, Skotvís.
"Okkur finnst merkilegt hvernig svartfuglinum er stöðugt að fjölga hér inn frá á veturna. Ekki eru nein fuglabjörg hérna nálægt. Honum hefur farið fjölgandi ár frá ári og hefur aldrei verið eins og núna", segir Tómas Sigurgeirsson á Reykhólum, sem sinnir fuglatalningu fyrir Náttúrufræðistofnun í samtali við Reykhóla.is.
"Við sáum ótrúlega mikið af bæði álku og haftyrðli sem virðist fjölga ár frá ári. Það fer ekki á milli mála að eitthvert æti er stöðugt að aukast hér inni í Breiðafirðinum og virðist vera fiskseiði eða síli," segir Tómas.
"Ef hægt er að komast að því hvaða fæða það er sem svartfuglinn sækir í gæti það gefið vísbendingu um það í hvaða æti breiðurnar miklu af æðarfugli gætu verið sem eru hérna inn um allt."
Fréttin á vefsíðu Reykhólahrepps
Svartfugli hefur fjölgað á Reykhólum, en lagt hefur verið til að allar tegundir hans verði friðaðar næstu fimm árin, líkt og gert er í Evrópusambandinu.
Friðunaráform hafi vakið hörð viðbrögð Bændasamtaka Íslands, einstakra hlunnindabænda og samtaka skotveiðimanna, Skotvís.
"Okkur finnst merkilegt hvernig svartfuglinum er stöðugt að fjölga hér inn frá á veturna", segir Tómas Sigurgeirsson á Reykhólum, sem sinnir fuglatalningu fyrir Náttúrufræðistofnun.